|  |  |
| --- | --- |
|    | **Šį biografinį straipsnį reikėtų sutvarkyti pagal Vikipedijos standartus.**Jei galite, prašome sutvarkyti šį straipsnį. Tik tada bus galima ištrinti šį pranešimą.Priežastys, dėl kurių straipsnis laikomas nesutvarkytu, aiškinamos straipsnyje Nesutvarkyti straipsniai. reikalinga daug smulkių korekcijų |

Laris Flintas
**Larry Claxton Flynt, Jr** (*Laris Klakstonas Flintas Jaunesnysis*, 1942 m. lapkričio 1 d. *Magoffin County*, Kentukyje – 2021 m. vasario 10 d. Los Andžele, Kalifornijoje) – *Larry Flynt Publications*, leidžiančios virš dvidešimt žurnalų, savininkas ir vadovas.

Dalyvavo keliose teisinėse kovose susijusiose su žodžio laisve, sirgo maniakine depresija ir po pasikėsinimo buvo paralyžiuotas žemiau juosmens.

Biografija
----------

Laris Flintas gimė *Magoffin County* (Kentukio valstija), vaikystę praleido skurde. Motina išsiskyrė su alkoholiku tėvu ir kartu su Flintu persikėlė į Indianą, kai šiam buvo 10 metų.
1958 m. stojo į JAV laivyną, tarnavo USS Enterprise laive. 1964 m. paliko laivyną ir Daitone (Ohajo valstija) atidarė striptizo klubą. Vėliau atidarė dar kelis striptizo klubus, o 1974 m. pradėjo leisti pirmąjį savo žurnalą *Hustler*.

Buvo vedęs penkis kartus, ilgiausiai trukusi santuoka buvo su *Althea* nuo 1976 m. iki jos mirties 1987 m. – nuskendo vonioje, spėjama – perdozavusi heroino. Turi penkis vaikus.

Vienerius metus dalyvavo krikščionių evangelikų veikloje, atverstas prezidento Džimo Karterio sesers Rut Karter Steiplton 1977 m.

Vykstant teisminei kovai dėl pornografinio jo žurnalo turinio, 1978 m. kovo 6 d. Laris Flintas ir jo advokatas *Gene Reeves jaunesnysis* buvo pašauti tik išėję iš teismo rūmų. Užpuolikas iki šiol nenuteistas. Baltųjų rasistas Džozefas Polas Franklinas, kalėdamas už kitą nusikaltimą, prisipažino įvykdęs ir šį, įžeistas dėl skirtingų rasių žmonių vienoje *Hustler* žurnalo pornografinėje nuotraukoje. Po pasikėsinimo Laris Flintas liko paralyžuotas žemiau juosmens. Kęsdamas pastovų skausmą, priprato prie nuskausminamųjų vaistų, pradėjo vartoti heroiną. Taip pat po pasikėsinimo išsižadėjo krikščionybės ir su *Althea* persikėlė gyventi į Los Andželą.

Jis taip pat išsižadėjo savo vyriausios dukters Tonjos, kai ši tapo krikščione ir pradėjo kovoti prieš pornografiją. 1988 m. išleistoje knygoje „Hustled" ji rašo, kad vaikystėje buvo tėvo seksualiai išnaudojama. Flintas tai neigė. Taip pat ji rašė, kad Jėzus su ja kalbėjosi nuo kryžiaus Catskill kalnuose, Niujorke.

Buvo išleidęs autobiografiją *An Unseemly Man: My Life as a Pornographer, Pundit, and Social Outcast*.

1996 m. režisierius Milos Forman sukūrė filmą *Visuomenė prieš Larį Flintą*  su Woody Harrelson (Flintas), Courtney Love (Althea) ir Edward Norton (Flinto advokatas). Ohajo teisėjo epizodinį vaidmenį atliko pats Laris Flintas.

Verslas
-------

1970 su savo broliu ir viso gyvenimo verslo partneriu Džimu Flintas turėjo aštuonis striptizo klubus Kolumbe, Tolede, Akrone ir Klyvlende.

1974 m. *Hustler Newsletter* – savo klubų reklaminį laikraštuką – pakeitė pornografiniu žurnalu *Hustler*. Žurnalas buvo orientuotas į darbininkų klasę ir gana greitai išaugo iki 3 milijonų tiražo. 1974 m. lapkritį jame pirmąsyk pasirodė nuotraukos su nepridengtomis vaginomis. 1975 m. spalį didelį pagyvėjimą sukėlė išspausdintos nuogos Žaklin Kenedi Onasis nuotraukos, padarytos paparacių. *Hustler* dažniausiai spausdindavo daug atviresnes nuotraukas nei konkurentų žurnalai.

1976 m. Flintas įkūrė savo kompaniją *Larry Flynt Publications* (LFP) ir pradėjo leisti dar kelis žurnalus. Taip pat užsiėmė ir platinimo verslu, dėl ko turėjo konfliktų su mafija, tradiciškai monopolizavusia pornografijos platinimą. Iki 1986 m. LFP užsiėmė vien pornografijos verslu, vėliau pradėjo leisti ir įprastesnius žurnalus. 1996 m. pradžioje pardavė platinimo verslą ir kelių pornografinių žurnalų leidybą, 1998 m. pradėjo statyti pornografinius filmus.

2000 m. birželio 22 d. Laris Flintas atidarė *Hustler Kazino*. Po jo atidarymo pasirodė įvairių spekuliacijų, kad dėl praeities konfliktų su teisėsauga Laris Flintas neturi licencijos kazino, tačiau Kalifornijos Lošimų Kontrolės Komisija patvirtino, kad atitinkama licencija jam suteikta.

2001 m. Laris Flintas deklaravo apie 400 milijonų dolerių gryno turto.

Teisinės kovos
--------------

Laris Flintas daug sykių dalyvavo teisminiuose procesuose dėl pornografijos platinimo reguliavimo prieš žodžio laisvę.

Taip pat skaitykite
-------------------

* Visuomenė prieš Larį Flintą

Nuorodos
--------

|  |  |
| --- | --- |
|  | **Vikiteka: Larry Flynt** – vaizdinė ir garsinė medžiaga  |

* Oficialus puslapis

Šaltiniai
---------

1. ↑  Ulaby, Neda (2021-02-10). „Larry Flynt, Porn Mogul And 'Hustler' Founder, Dies At 78". *NPR*. Nuoroda tikrinta 2021-02-10.